kombinácia liekov
Dobrý deň, užívam Humira dlhodobo avšak v dôsledku operácie som začal užívať Novalgin proti bolesti. Zaznamenávam však, že účinnosť Humira sa pominula, keďže sa objavili bolesti kĺbov. Je možné, že Novalgin znižuje účinnosť Humira? Ďakujem
Dobrý deň,
ďakujeme za Vašu otázku.
Medzi liekom Humira a Novalgin nebolo pozorované vzájomné ovplyvnenie účinku. Bolesť kĺbov nemusí bezpodmienečne súvisieť so zápalovým ochorením, ktoré sa lieči Humirou. Vzhľadom však na to, že biologické lieky sú neustále predmetom ďalšieho monitorovania, prípadné interakcie nemuseli byť zachytené. Preto Vám odporúčam o danej skutočnosti informovať ošetrujúceho lekára.
Prajem pekný zvyšok dňa.
S pozdravom
PharmDr. Veronika Kiabová